ગામ વચ્‍ચે સરસ તળાવ છે – રણમલ તળાવ. તેની વચ્‍ચે કિલ્‍લા જેવો વિશિષ્‍ટ બાંધણીનો લાખોટા મહેલ છે. તેની રચના જ એવી છે કે કિલ્‍લામાંના માત્ર હજાર સૈનિકો બહારના મોટા શત્રુ સૈન્‍યને ખાળી-હંફાવી શકતા. અત્‍યારે આ મહેલમાં સંગ્રહસ્‍થાન છે. તેમાં સૌરાષ્‍ટ્રનાં શિલ્‍પસ્‍થાપત્‍યોના સુંદર નમૂનાઓ છે. આ મહેલમાં એક એવો વિશિષ્‍ટ રીતે બાંધેલો કૂવો છે જેમાંથી જમીનમાં પાડેલા એક કાણામાંથી ફૂંક મારીને પાણી બહાર લાવી શકાય છે. મહેલની ‍દીવાલો પર કેટલાંક જૂનાં ચિત્રો પણ છે. તળાવને કિનારે ‘કોઠા‘ તરીકે ઓળખાતો શસ્‍ત્રભંડાર છે, નજીકમાં માછલીઘર છે.